CELEX: 32015R0722
Language: sl
Date: 2015-05-05 00:00:00
Title: Izvedbena uredba Komisije (EU) 2015/722 z dne 5. maja 2015 o izdaji dovoljenja za tavrin kot krmni dodatek za Canidae, Felidae, Mustelidae in mesojede ribe (Besedilo velja za EGP)

6.5.2015   
            
            
               SL
            
            
               Uradni list Evropske unije
            
            
               L 115/18
            
         IZVEDBENA UREDBA KOMISIJE (EU) 2015/722
   z dne 5. maja 2015
   o izdaji dovoljenja za tavrin kot krmni dodatek za Canidae, Felidae, Mustelidae in mesojede ribe
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10 navedene uredbe določa ponovno oceno dodatkov, dovoljenih v skladu z Direktivo Sveta 70/524/EGS (2).
            
         
               (2)
            
            
               Tavrin je bil v skladu z Direktivo 70/524/EGS odobren brez časovne omejitve kot krmni dodatek za vse živalske vrste. Ta snov je bila v skladu s členom 10(1) Uredbe (ES) št. 1831/2003 naknadno vpisana v register krmnih dodatkov kot obstoječi proizvod.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil vložen zahtevek za ponovno oceno tavrina in pripravkov iz tavrina kot krmnih dodatkov za vse živalske vrste in v skladu s členom 7 za novo uporabo v vodi za pitje. Vložnik je zahteval, da se dodatek uvrsti v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 22. maja 2012 (3) navedla, da se sintetični tavrin šteje za učinkovitega pri uporabi v prehrani za mačke, pse in mesojede ribe. Analiza zgodovinske uporabe prehran za živali, ki vsebujejo do 20 % krme živalske izvora, je pokazala, da lahko vse živalske vrste tolerirajo do 0,2 % tavrina v popolni krmi. Agencija priporoča, da uporaba tavrina pri perutnini, prašičih in prežvekovalcih ni več dovoljena. Agencija je navedla, da tavrin pod predlaganimi pogoji uporabe v krmi in vodi za pitje nima škodljivega vpliva na zdravje živali in ljudi ali na okolje.
            
         
               (5)
            
            
               Agencija je poleg tega navedla, da ne bo varnostnih tveganj za uporabnike. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnih dodatkov v krmi in vodi, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (6)
            
            
               Sklepi za mačke in pse se lahko ekstrapolirajo na vrste iz iste družine, tj. na Felidae in Canidae, saj so fiziološko sorodne vrste v smislu gastrointestinalne funkcije.
            
         
               (7)
            
            
               
                  Mustelidae pripadaju redu Carnivora kot Felidae in Canidae. Mustelidae so mesojede vrste in številne med njimi izključno mesojede. Tavrin in njegova prekurzorja metionin ali cistein potrebujejo v prehrani za ohranjanje normalnih koncentracij tavrina v telesu. Tradicionalni viri tavrina so mišično tkivo, možgani ali drobovina. Ker toplotna obdelava in uporaba alternativnih virov beljakovin (z nizko vsebnostjo te aminokisline) zmanjšata razpoložljivost tavrina in njihovih prekurzorjev v krmi, obstaja zgodovinska uporaba prehran, ki vsebujejo tavrin kot krmni dodatek za zagotovitev, da so izpolnjene potrebe po tavrinu pri Mustelidae.
            
         
               (8)
            
            
               Ocena tavrina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo te snovi, kot je določeno v Prilogi k tej uredbi.
            
         
               (9)
            
            
               Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „vitamini, provitamini in kemijsko natančno definirane snovi s podobnimi učinki“, se dovoli kot dodatek v prehrani živali v skladu s pogoji iz navedene priloge.
   Člen 2
   1.   Snov iz Priloge in premiksi, ki jo vsebujejo, proizvedeni in označeni pred 26. novembrom 2015 v skladu s pravili, ki se uporabljajo pred 26. majem 2015, se lahko še naprej dajejo na trg in uporabljajo do porabe obstoječih zalog.
   2.   Krmne mešanice in posamična krmila, ki vsebujejo snov iz Priloge, proizvedeni in označeni pred 26. novembrom 2015 v skladu s pravili, ki se uporabljajo pred 26. majem 2015, se lahko še naprej dajejo na trg in uporabljajo do porabe obstoječih zalog, če so namenjeni za mesojede ribe.
   3.   Krmne mešanice in posamična krmila, ki vsebujejo snov iz Priloge, proizvedeni in označeni pred 26. majem 2017 v skladu s pravili, ki se uporabljajo pred 26. majem 2015, se lahko še naprej dajejo na trg in uporabljajo do porabe obstoječih zalog, če so namenjeni za Canidae, Felidae in Mustelidae.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. maja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Direktiva Sveta 70/524/EGS z dne 23. novembra 1970 o dodatkih v krmi (UL L 270, 14.12.1970, str. 1).
   
      (3)  EFSA Journal 2012;10(6):2736.
   
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg aktivne snovi/kg popolne krmne mešanice z vsebnostjo vlage 12 % ali mg aktivne snovi/l vode
               
            
                  
                     Kategorija nutritivnih dodatkov. Funkcionalna skupina: vitamini, provitamini in kemijsko natančno opredeljene snovi s podobnim učinkom.
                  
               
            
                  3a370
               
               
                  —
               
               
                  tavrin
               
               
                  
                     Sestava dodatka
                  
                  tavrin
                  
                     Aktivna snov
                  
                  tavrin
                  ime po IUPAC: 2-amino-etansulfonska kislina
                  C2H7NO3S
                  št. CAS: 107-35-7
                  tavrin, v trdni obliki, pridobljen s kemijsko sintezo: najmanj 98 %.
                  
                     Analitska metoda
                      (1)
                  
                  Za določanje tavrina v krmnem dodatku: ionska izmenjevalna kromatografija z ninhidrinsko derivatizacijo po koloni (Evropska farmakopeja, metoda za določanje aminokislin) (Ph. Eur. 6.6, 2.2.56, metoda 1).
                  Za določanje tavrina v premiksih in krmi: ionska izmenjevalna kromatografija z ninhidrinsko derivatizacijo po koloni in fotometrično detekcijo: na podlagi Uredbe Komisije (ES) št. 152/2009 (Priloga III, F) ali tekočinska kromatografije visoke ločljivosti z reverzno fazo (RP-HPLC), povezana s fluorescenčnim detektorjem (AOAC 999.12).
                  Za določanje tavrina v vodi: tekočinska kromatografija, povezana z UV- ali fluorescenčnim detektorjem (AOAC 997.05).
               
               
                  
                     Canidae, Felidae, Mustelidae in mesojede ribe
               
               
                  —
               
               
                  —
               
               
                  —
               
               
                  
                              1.
                           
                           
                              Tavrin se lahko daje na trg in uporablja kot dodatek v pripravku.
                           
                        
                              2.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnosti.
                           
                        
                              3.
                           
                           
                              Priporočene vrednosti za najvišje vsebnosti tavrina v mg/kg popolne krmne mešanice z vsebnostjo vlage 12 %:
                              
                                          —
                                       
                                       
                                          
                                             Felidae: 2 500 
                                       
                                    
                                          —
                                       
                                       
                                          mesojede ribe: 25 000 
                                       
                                    
                                          —
                                       
                                       
                                          
                                             Canidae in Mustelidae: 2 000 .
                                       
                                    
                        
                              4.
                           
                           
                              Zaradi varnosti je treba med ravnanjem nositi zaščito za dihala ter zaščitna očala in rokavice.
                           
                        
                              5.
                           
                           
                              Dodatek se lahko uporablja v vodi za pitje.
                           
                        
               
                  26. maj 2025
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Evropske unije za krmne dodatke: https://ec.europa.eu/jrc/en/eurl/feed-additives/evaluation-reports